ai4bharat/Pralekha huggingface dataset:
وزارت دفاع
ڈی آر ڈی او کے زیر اہتمام صورت حال کی نگرانی کے موضوع پر وشاکھاپٹنم میں دو روزہ قومی کانفرنس کا افتتاح
دفاعی تحقیق و ترقی کے محکمے میں سکریٹری اوردفاعی تحقیق و ترقی کی تنظیم ڈی آر ڈی او کے چیئرمین ڈاکٹر سمیر وی کامت نے صورت حال کی نگرانی کے موضوع پر دو روزہ قومی کانفرنس  کا 27 اپریل 2023 کو وشاکھاپٹنم میں افتتاح کیا۔ بحریہ کی سائنس اور تکنیکی لیبارٹری  کے ذریعےاس کانفرنس کا انعقاد کیا گیا ،جو کنڈیشن مانیٹرنگ سوسائٹی آف انڈیا کے تعاون سےکام کرنے والی ڈی آر ڈی او کی ایک اہم لیبارٹری ہے۔ اس کا مقصد پریکٹیشنرز اور کنڈیشن مانیٹرنگ کے ماہرین کو اکٹھا کرنا اور صنعت میں متعلقہ طریقوں کو مؤثر طریقے سے نافذ کرنے کے پیغام کو پھیلانا ہے تاکہ پیداوار اور دستیابی میں اضافہ ہو۔
کانفرنس میں مختلف موضوعات پر غور کیا جا رہا ہے جیسے کہ 'وائبریشن پر مبنی تشخیص'، 'ملبے کا تجزیہ'، 'مصنوعی ذہانت/مشین لرننگ ان کنڈیشن مانیٹرنگ' اور 'سینسرز اور سگنل پروسیسنگ فار کنڈیشن مانیٹرنگ'جیسے موضوعات وغیرہ ۔ کانفرنس میں ملک بھر کی صنعتوں، تعلیمی اداروں اور تحقیق و ترقی کے اداروں کے شرکاء شرکت کر رہے ہیں۔
کانفرنس میں تقریباً 30 مقالے پیش کیے جا رہے ہیں، اس کے علاوہ جن ماہرین کو اس کانفرنس میں ماہرانہ گفتگو کےلئے مدعو کیا گیا ہے ان میں ممبئی سے سینٹر فار ریلائیبلٹی اینڈ ڈائیگناسٹک کے چیف نالج آفیسر اور ڈائریکٹر،ڈاکٹر تراپدا پائن ، آئی آئی ٹی-گوہاٹی کے پروفیسر ڈاکٹر راجیو تیواری ؛ جی وی پی کالج آف انجینئر کے پروفیسر ڈاکٹر ایڈون وجے کمار ؛ سی بی ایم اور ٹی پی ایم میں کنسلٹنٹ ڈاکٹر رانا دتہ ؛ ، کیٹ IV - وائبریشن تجزیہ کار جناب گنتی سبا راؤ اور سی ایم ای آر آئی درگاپور میں سینئر پرنسپل سائنسدان ڈاکٹر کمل کشور اوکے شامل ہیں۔
ڈی آر ڈی او کے چیئرمین نے اپنے خطاب میں انجینئرز پر زور دیا کہ وہ تیزی سے بدلتی ہوئی ٹیکنالوجیز کو اپنائیں اور مشینوں اور ڈھانچے کے صحت کی نگرانی کے نظام میں مزید ذہانت پیدا کریں۔ انہوں نے کہا کہ کنڈیشن مانیٹرنگ عیش و عشرت کے لیے نہیں ہے بلکہ یہ ایک ضرورت ہے۔ انہوں نے نامور اسکالرز اور پریکٹیشنرز پر زور دیا کہ وہ حالیہ تکنیکی ترقی کے مطابق صورت حال کی نگرانی کو تیار کرنے کے لیے ایک روڈ میپ پیش کریں۔
بحری نظام اور موادکے ڈائریکٹر جنرل جناب ایم زیڈ صدیق نے آلات کی مؤثر دیکھ بھال کے لیے انڈسٹری 4.0 کے فوائد حاصل کرنے کی ضرورت پر زور دیا۔ انہوں نے کہا کہ اگر ڈیزائن کے مرحلے پر ہی مناسب دیکھ بھال کی جائے تو سسٹمز میں بھروسے، حفاظت، دستیابی اور دیکھ بھال میں اضافہ کے لیے صورت حال کی نگرانی میں بہتری کی مسلسل گنجائش موجود ہے۔
نیول ڈاکیارڈ کے ایڈمرل سپرنٹنڈنٹ  ریئر ایڈمرل سنجے سدھو نے بتایا کہ ہندوستانی بحریہ نے طویل عرصے سے شپ بورڈ کے اثاثوں کی کنڈیشن مانیٹرنگ کو اپنایا ہے اور اسے حاصل کرنے میں این ایس ٹی ایل کے شاندار کردار کی تعریف کی۔
جناب پی وی ایس گنیش کمار، کنڈیشن مانیٹرنگ سوسائٹی آف انڈیا کے صدر نے کانفرنس کے مقاصد کی وضاحت کی اور امید ظاہر کی کہ کانفرنس میں ہونے والی بات چیت سے دیکھ بھال کے بہتر طریقوں کے لیے نتیجہ خیز تجاویز سامنے آئیں گی۔
سماجی انصاف اور تفویض اختیارات کی وزارت
تھاور چند گہلوت نے قابل رسائی بھارت مہم کے تحت مینجمنٹ انفارمیشن سسٹم لانچ کیا
نئی دلّی، 18 ستمبر / سماجی انصاف اور اختیار کاری کی وزارت کے تحت معذور افراد کو اختیار کاری کے محکمے نے قابل رسائی انڈیا مہم کے اسٹیک ہولڈروں کے لئے ایک مینجمنٹ انفارمیشن سسٹم  تیار کیا ہے۔ سماجی انصاف اور اختیار کاری کی وزارت کے مرکزی وزیر جناب تھاور چند گہلوت نے متعددد نوڈل وزارتوں کے سیکریٹری صاحبان کی موجودگی میں اس سسٹم کو لانچ کیا، جن میں مکانات اور شہری امور کی وزارت، سڑک نقل و حمل اور شاہراہوں کی وزارت، شہری ہوا بازی کی وزارت، وزارت ریلوے، الیکٹرانکس اور انفارمیشن تکنالوجی کی وزارت، وزارت اطلاعات و نشریات اور صحت و خاندانی بہبود کی وزارت کے سیکریٹری شامل ہیں۔
جناب گہلوت نے بتایا کہ یہ ایم آئی ایس پورٹل تمام نوڈل وزارتوں اور ریاستوں / مرکز کے زیر انتظام علاقوں کو قابل رسائی بھارت مہم کے تمام نشانوں کی پیش رفت کی نگرانی کے لئے ایک واحد پلیٹ فارم پر لے آئے گا۔ انہوں نے مزید کہا کہ یہ پورٹل ڈیجیٹل پلیٹ فارم پر تمام کاموں کو بر قرار رکھنے اور ریئل ٹائم کی بنیاد پر اعداد و شمار حاصل کرنے میں مفید ثابت ہو گا۔
معذور افراد کو با اختیار بنانے کے محکمے کی سیکریٹری محترمہ شکنتلا گملن نے مطلع کیا کہ مقامات کی نگرانی کی قابل رسائی بنایا جا رہا ہے اور مقامات کے عکس کو اپ لوڈ کئے جانے کے عمل کے باعث یہ سسٹم مزید موثر ثابت ہو گا۔
۔۔۔۔۔۔
U.4237
(Visitor Counter : 69
ریلوے کی وزارت
’’کووڈ کے خلاف جنگ میں بہترین کارکردگی کےلئے انڈین ریلوے کو تاریخ یاد رکھے گی؛ قومی سپلائی چین کو برقرار رکھتے ہوئے اس نے ترقی کی تیز رفتار کو یقینی بنایا ہے‘‘: جناب پیوش گوئ؛
کیپیٹل اخراجات کے لئے مختص کی گئی ریکارڈ رقم کو پوری طرح استعمال کرنے کے لئے تیز رفتار کارروائی کریں؛ بنیادی دھانچے کےکاموں کی تکمیل سے خصوصی طور پر کووڈ کے مشکل وقت میں روزگار پیدا ہوگا: جناب گوئل
ریلویز اور کامرس و صنعت اور امور صارفین ، خوراک اور عوامی نظام تقسیم کے وزیر جناب پیوش گوئل نے آج ریلوے بورڈ کے چیئرمین اور سی ای او ، جنرل منیجرز اور ڈویژنل ریلوے منیجرز کے ساتھ زون اور ڈویژنوں کی کارکردگی کا جائزہ لیا
نئی دہلی، 26 مئی 2021، جناب پیوش گوئل نے آج ریلوے کے اعلی افسروں کے ساتھ زون اور ڈویژنوں کی کارگزاری کا جائزہ لتے ہوئے کہا’’کووڈ کے خلاف جنگ میں بہترین کارکردگی کےلئے انڈین ریلوے کو تاریخ یاد رکھے گی؛ قومی سپلائی چین کو برقرار رکھتے ہوئے اس نے ترقی کی تیز رفتار کو یقینی بنایا ہے۔
جناب گوئل نے کہا کہ گزشتہ 24 ماہ کے دوران ریلوے نے وقت کی مناسبت سے اعلی اخلاقی طاقت اور صلاحیت مظاہرہ کیا ہے۔
جناب گوئل نے افسروں کو ہدایت دی کہ وہ کیپیٹل اخراجات کے لئے مختص کی گئی ریکارڈ رقم کو پوری طرح استعمال کرنے کے لئے تیز رفتار کارروائی کریں۔ بنیادی دھانچے کےکاموں کی تکمیل سے خصوصی طور پر کووڈ کے مشکل وقت میں روزگار پیدا ہوگا۔
وزیر موصوف نے کہا کہ ملک ان ریلوے ملازمین کا ممنون ہے جنہوں نے س ملک کی خدمت کرتے ہوئے اپنی جان گنوائی ہے اور تعزیت کا اظہار کیا۔
جناب گوئل نے کہا کہ انڈین ریلوے ٹرانسپورٹیشن کے ایک طریقے سے اب ترقی کے اس عظیم انجن میں تبدیل ہوگیا ہے اور یہاں پر سبھی انڈین ریلوے کی کامیابی کے لئے عہد بند ہیں اور ریلوے کو ایک خود کفیل تنظیم بنارہے ہیں۔
جناب گوئل نے کہا کہ آکسیجن ایکسپریسوں نے غیر معمولی طریقے سے ملک کی خدمت کی ہے اور کووڈ کے خلاف جنگ میں یہ گیم چینجر رہی ہیں۔انہوں نے کہا کہ کارروائی کی رفتار اور اس کی خدمت کے معیار کی سبھی نے تعریف کی ہے۔ صف اول کے اسٹاف نے موقع کی مناسبت سے کام کیا ہے۔
جناب گوئل نے تمام افسروں کو ہدایت دی کہ وہ کیپیٹل اخراجات کے لئے مختص کی گئی ریکارڈ رقم کو پوری طرح استعمال کرنے کے لئے تیز رفتار کارروائی کریں۔ بنیادی دھانچے کےکاموں کی تکمیل سے خصوصی طور پر کووڈ کے مشکل وقت میں روزگار پیدا ہوگا۔
جناب گوئل نے کہا کہ کووڈ کے چیلنجوں کے وقت میں یہ واضح ہوگیا ہے کہ ریلوے چیلنج کا سامنا کرتا ہے اور پہلے سے زیادہ مضبوط ہوکر ابھرتا ہے۔ریلوے کی ذہنیت میں تبدیلی آئی ہے۔ ریلوے کے لئے کام کاج اب پہلے جیسا نہیں رہا۔
وزیر موصوف نے غیر معمولی لچک دکھانے اور انڈین ریلوے کے ذریعہ مال کی ڈھلائی میں دو عددی ترقی کا مقصد کرنے کو یقینی بنانے کے لئے ریلوے افسران کی تعریف کی۔
ریلوے نے سال 20۔2019 کے مقابلے میں مال کی لدائی میں 10 فیصد سے زیادہ اضافہ درج کیا ہے۔ مالی سال 22۔2021 نے انڈین ریلوے کی مجموعی لدائی 203.88 ملین ٹن ہےجو کہ مالی سال 22۔2019 میں اسی مدت کے اعداد و شمارر  سے 10 فیصد زیادہ ہے۔
وزیر موصوف نے مال کی ڈھلائی کو فروغ دینے کے لئے مشن موڈ میں کام کرنے پر بزنس ڈیولپمنٹ اکائیوں کے افسروں کی تعریف کی۔ انہوں نے یہ ہدایت بھی دی کہ تمام آپریٹرز کے لئے سہولت فراہم کرانے کے واسطے شیڈ ز، ٹرمنلز، شیڈز کے لئے بجلی کاری ، لدائی، اترائی کے میکانائزیشن وغیرہ جیسے بنیادی ڈھانچے کو فروغ دینے کے لئے مزید کوششوں کی جائیں۔
۔۔۔۔۔۔۔۔۔۔۔
ش ح۔ا گ۔ن ا۔
U-4858
(Visitor Counter : 125
مکانات اور شہری غریبی کے خاتمے کی وزارت
آتم نربھر بھارت پیکج کے تحت قابل استطاعت رینٹل ہاؤسنگ کاپلیکسز اسکیم
29 جولائی، 2021: آتم نربھر بھارت پیکج کے تحت قابل استطاعت رینٹل ہاؤسنگ کا مپلیکسز  اسکیم کے مقاصد مندرجہ ذیل ہیں:
- شہری مہاجرین/ ناداروں کے لئے قابل استطاعت کرائے پر گھر حاصل کرنے کے مسئلے کو حل کرنے کے لئے ایک ہمہ گیر ایکو نظام پیدا کرکے غیر معمولی انداز میں ’آتم نربھر بھارت ابھیان‘ کے خواب کو پورا کرنا۔
- شہری مہاجرین/ناداروں کے لئے قابل استطاعت کرائے پر گھر حاصل کرنے کی ضرورت کو پورا کرنے سمیت ’’سب کے لئے گھر‘‘ کے تمام مقاصد کو پورا کرنا۔ اے آر ایچ سی انہیں ان کے کام کاج کی جگہ پر ضروری شہری سہولیات کے ساتھ باوقار زندگی جینے کے لیے سہولتیں فراہم کرے گی۔
- پبلک /پرائیویٹ اداروں کو سرمایہ کاری سے فائدہ اٹھانے کے لئے سازگار ماحول پیدا کرنے کی غرض سے قابل استطاعت رینٹل ہاؤسنگ اسٹاک تیار کرنا تاکہ افرادی قوت کے لئے اپنی ضروریات کا خیال رکھا جا سکے اور پڑوسی علاقوں کی ضروریات کو بھی پورا کیا جا سکے، اگر ان کے پاس خالی آراضی ہے۔
اے آر ایچ سی اسکیم کے ماڈل۔1 کے تحت مہاجرین کے لئے کرائے پر رہائش فراہم کرانے کے لئے ، حکومت کے فنڈ سے تیار مجموعی طور پر 88236 خالی مکانات موجود ہیں جنہیں اے آر ایچ ایس میں تبدیل کیا جانا ہے۔ تاہم، ماڈل۔19 کے تحت تلنگانہ میں مہاجرین کو کرائے پر رہائش گاہ فراہم کرانے کے لئے کوئی خالی مکان موجود نہیں ہے۔
مختلف ریاستوں/ مرکز کے زیر انتظام علاقوں  میں مہاجرین کے لئے مہیا کرائے جانے کے لئے دستیاب مکانوں کی فہرست ضمیمہ میں دی گئی ہے۔
شہری مقامی انجمنوں  کے ذریعہ تجویز کے لئے درخواست  جاری کیے جانے سے قبل مقامی سروے کی بنیاد پر مقامی اتھارٹی کے ذریعہ اے آر ایچ سی کا شروعاتی قابل استطاعت کرایہ متعین کیا جائے گا۔ اس کے بعد، معاہدے پر دستخط کرنے کی تاریخ سے، 5 سال کے عرصے کے دوران، ہر دو سال میں کرائے میں 8 فیصد کا اضافہ کیا جائے گاجس میں مجموعی طور پر زیادہ سے زیادہ 20 فیصد اضافہ ہوسکتا ہے۔اسی میکنزم پر پوری رعایتی مدت کے دوران یعنی 25 برسوں تک عمل کیا جائے گا۔
ضمیمہ
مختلف ریاستوں/ مرکز کے زیر انتظام علاقوں  میں مہاجرین کے لئے مہیا کرائے جانے کے لئے دستیاب مکانوں کی فہرست
|
|
نمبر شمار
|
|
ریاست / مرکز کے زیر انتظام علاقہ
|
|
پہلے ہی اے آر ایچ سی میں تبدیل کیے مکانات کی تعداد
|
|
ان مکانات کی تعداد جو ابھی اے آر ایچ سی میں تبدیل ہونا باقی ہیں
|
|
میزان
|
|
1.
|
|
اروناچل پردیش
|
|
--
|
|
752
|
|
752
|
|
2.
|
|
چنڈی گڑھ
|
|
2,195
|
|
0
|
|
2,195
|
|
3.
|
|
دہلی
|
|
--
|
|
29,112
|
|
29,112
|
|
4.
|
|
گجرات
|
|
393
|
|
7,387
|
|
7,780
|
|
5.
|
|
ہریانہ
|
|
--
|
|
2,545
|
|
2,545
|
|
6.
|
|
ہماچل پردیش
|
|
--
|
|
255
|
|
255
|
|
7.
|
|
کرناٹک
|
|
--
|
|
1,731
|
|
1,731
|
|
8.
|
|
مدھیہ پردیش
|
|
--
|
|
364
|
|
364
|
|
9.
|
|
مہاراشٹر
|
|
--
|
|
32,345
|
|
32,345
|
|
10.
|
|
ناگالینڈ
|
|
--
|
|
664
|
|
664
|
|
11.
|
|
راجستھان
|
|
--
|
|
4,884
|
|
4,884
|
|
12.
|
|
اترپردیش
|
|
--
|
|
5,232
|
|
5,232
|
|
13.
|
|
اتراکھنڈ
|
|
--
|
|
377
|
|
377
|
|
میزان
|
|
2,588
|
|
85,648
|
|
88,236
یہ معلومات ہاؤسنگ اور شہری امور کی وزارت کے وزیر مملکت جناب کوشل کشور نے آج لوک سبھا میں ایک تحریری جواب کے تحت فراہم کی۔
وزارات ثقافت
ثقافت کے مرکزی وزیر مملکت جناب ارجن رام میگھوال میکسیکو میں یونیسکو-مونڈیاکلٹ 2022 عالمی کانفرنس میں شرکت کریں گے
ثقافت کے مرکزی وزیر مملکت جناب ارجن رام میگھوال کی قیادت میں بھارتی وفد 28 سے 30 ستمبر ، 2022 ء کے دوران میکسیکو سٹی میں منعقد ہونے والی یونیسکو – مونڈیا کلٹ 2022 عالمی کانفرنس میں نمائندگی کرے گا۔ افتتاحی تقریب 28 ستمبر ، بروز بدھ صبح 10 بجے سی ڈی ٹی  پر منعقد ہو گی ۔
امید ہے کہ وزیر موصوف ثقافت کے سیکٹر کی پالیسیوں سے متعلق اہم معاملات اور تشویشات پر کانفرنس سے خطاب کریں گے۔ کانفرنس میں 100 سے زائد ممالک کے ثقافتی وزراء ، اس کثیر جہتی فورم پر عالمی ثقافتی مذاکرے پر فیصلہ کرنے کے لئے شرکت کریں گے۔
ثقافتی پالیسیوں اور پائیدار ترقیات پر یونیسکو عالمی کانفرنس - مونڈیا کلٹ – 2022 میکسیکو شہر میں 1982 ء میں ثقافتی پالیسیوں پر مونڈیا کلٹ کی پہلی عالمی کانفرنس کے چالیس سال بعد اور 1998 میں اسٹاک ہوم  میں منعقدہ ثقافتی پالیسیوں اور ترقیات پر منعقدہ یونیسکو عالمی کانفرنس کے 24 سال بعد منعقد کی جا رہی ہے۔
کانفرنس کا بنیادی مقصد اقوام متحدہ کے سکریٹری جنرل کی رپورٹ ’’ ہمارا مشترکہ ایجنڈا  عالمی عوامی بہتری ، ہم سب کی بہتری ‘‘ کی ثقافت کے ویژن کے مطابق، پائیدار ترقی کے ساتھ ساتھ یکجہتی، امن اور سلامتی کے فروغ کے تناظر میں مکمل طور پر ایک زیادہ مضبوط اور لچکدار ثقافتی شعبے کو تشکیل دینا ہے۔
اقوام متحدہ کے پائیدار ترقیاتی اہداف پر نفاذ کی کارروائی کی آخری دہائی کے لئے ، جس پر بین الاقوامی برادری نے ایک مشترکہ امنگوں والے روڈ میپ کے طور پر اتفاق کیا تھا، یونیسکو نے اپنے رکن ممالک اور عالمی برادری کی کانفرنس طلب کی ہے تاکہ فوری اور مستقبل کی ترجیحات کے مطابق اجاگر ہونے والے عالمی چیلنجوں سے نمٹنے کے لئے ثقافتی پالیسیوں پر مشترکہ طور پر کارروائی کی جا سکے ۔
۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔

U. No. 10785
(Visitor Counter : 84
صحت اور خاندانی بہبود کی وزارت
ریاستوں/ مرکز کے زیر انتظام علاقوں میں کووڈ-19 خوراک کی دستیابی سے متعلق تازہ ترین معلومات
ریاستوں/ مرکز کے زیر انتظام علاقوں کو 198کروڑ 61 لاکھ سے زیادہ ویکسین کی خوراکیں فراہم کی گئی ہیں
ریاستوں/مرکز کے زیر انتظام علاقوں کے پاس اب بھی 7کروڑسے 17 لاکھ سے زیادہ غیر استعمال شدہ خوراکیں دستیاب ہیں، جن کا استعمال کیا جانا ہے۔
مرکزی حکومت پورے ملک میں کووڈ-19 ٹیکہ کاری کی رفتار کو تیز کرنے اور اس کے دائرہ کار میں وسعت لانے کے لئے پابند عہد ہے۔ ملک بھر میں کووڈ 19 ٹیکہ کا ری کا آغاز 16 جنوری 2021 کو کیا گیا تھا۔ کووڈ 19 ٹیکہ کاری کے ہمہ گیر نئےمرحلے یعنی سب کو ویکسین کا آغاز21 جون 2021 کو کیا گیاتھا۔ ویکسین کی مزید دستیابی کے ذریعے ٹیکہ کاری مہم کی رفتارمیں اضافہ کردیا گیا ہے، ریاستوں اور مرکز کے زیر انتظام علاقوں کو بہتر منصوبہ بندی کے ذریعے ویکسین کی پیشگی دستیابی کو یقینی بنایا گیا ہے اور سپلائی چین کو آسان بنایا گیا ہے۔
ملک گیر ٹیکہ کاری مہم کے حصے کے طور پر بھارتی حکومت، ریاستوں اور مرکز کے زیر انتظام علاقوں کوکووڈ ویکسین مفت دستیاب کراکے ، ان کی مدد کررہی ہے۔ کووڈ -19 ٹیکہ کاری مہم کے ہمہ گیر یعنی سب کو ویکسین کے نئے مرحلے میں، مرکزی حکومت ملک میں ویکسین مینو فیکچررز کے ذریعے تیار کی جارہی ویکسین کی 75 فیصدخریداری اور سپلائی  ریاستوں اور مرکز کے زیر انتظام علاقوں کو فراہم کرا رہی ہے۔
|
|
ویکسین کی خوراک
|
|

|
|
سپلائی کی گئیں خوراک
|
|
1,98,61,41,995
|
|
دستیاب خوراک
|
|
7,17,26,040
بھارت سرکار  اور ریاستی سرکارکے ذریعےبراہ رست خریداری زمرے کے تحت ریاستوں و مرکز کے زیر انتظام علاقوں کو 198کروڑ 61 لاکھ سے زیادہ  ٹیکےفراہم کرائے جاچکے ہیں۔
ریاستوں/ مرکز کے زیر انتظام علاقوں کے پاس ابھی 7کروڑ 17 لاکھ سے زیادہ  غیر استعمال شدہ ٹیکے دستیاب ہیں، جنہیں استعمال میں لایا جانا باقی ہے۔
تعاون کی وزارت
کوآپریٹوز کے لیے صنعت اور تعلیمی روابط
کوآپریٹو سوسائٹیوں کے لیے صنعت اور تعلیمی روابط کو وزارت تعاون کے تحت ایک خود مختار سوسائٹی این سی سی ٹی  کے ذریعہ چلائے جانے والے مختلف تربیت، آگاہی اور دیگر تعلیمی پروگراموں میں شعبے کے ماہرین اور پریکٹیشنرز کی مسلسل شمولیت کے ذریعے یقینی بنایا جاتا ہے۔
تربیتی پروگراموں میں صنعت اور تعلیمی روابط این سی سی ٹی کے 19 علاقائی اور ریاستی سطح کے اداروں میں پروگرام ایڈوائزری کمیٹی  کے ادارہ جاتی میکانزم کے ذریعے بنائے گئے ہیں۔ پی اے سی کی سربراہی متعلقہ ریاست کی کوآپریٹو سوسائٹیوں کے رجسٹرار کرتے ہیں اور پی اے سی کے دیگر ممبران میں ریاستی کوآپریٹو یونینوں / فیڈریشنوں کے چیف ایگزیکٹوز، صنعتوں، ہینڈلومز، فشریز، متعلقہ ریاست کی زراعت، صنعت کے شعبے کے ماہرین وغیرہ کے ڈائریکٹر شامل ہیں۔
مزید برآں، کوآپریٹو سیکٹر میں صنعتی تعلیمی شراکت داری کو مزید مستحکم کرنے کے لیے صنعت / شعبے کے ماہرین کے ساتھ سیمینار / ویبینار، پریکٹیشنرز کے لیکچرز، انڈسٹری ایکسپوزر وزٹ اور انٹرن شپ کا بھی باقاعدگی سے انعقاد کیا جاتا ہے۔
این سی سی ٹی نے نابارڈ، سافٹ کوب اسکیم  کے تعاون سے پرائمری ایگریکلچر کریڈٹ سوسائٹیوں  اور دیگر پرائمری کوآپریٹو سوسائٹیوں کو مضبوط بنانے کے لیے 525،2019 شرکاء کے لیے 20-2021 اور 22-15 کے درمیان 878 تربیتی پروگرام وں کا انعقاد کیا۔ اس کے علاوہ این سی سی ٹی نے دیہی علاقوں میں 1165,2019 کسانوں کے لیے 20-2021 اور 22-52 کے درمیان 139 تربیتی / بیداری پروگرام بھی منعقد کیے۔
یہ اطلاع تعاون کے وزیر جناب امت شاہ نے راجیہ سبھا میں ایک سوال کے تحریری جواب میں دی۔
ارضیاتی سائنس کی وزارت
ہماچل پردیش اور اتراکھنڈ کے دور دراز کے علاقوں میں طوفان کے ساتھ بجلی کڑکنے اور تیز آندھی کے قوی امکانات؛ پنجاب، ہریانہ، چنڈی گڑھ اور دہلی کے کچھ علاقوں میں بجلی کے کڑکنے اور تیز آندھی کا امکان ہے
بھارت کے محکمہ موسمیات کی موسم سے متعلق پیش گوئی کے مطابق

All India Impact Based Weather Warning Bulletin 
ملک گیر اثرات پر مبنی موسمی انتباہ کا بلیٹن
24 جون : چھتیس گڑھ کے دور دراز کے علاقوں میں شدید سے شدید تر بارش کا قوی امکان ہے اور مشرقی اترپردیش، مدھیہ پردیش، ودھربا، جھارکھنڈ، ذیلی ہمالیائی مغربی بنگال، اڈیشہ، اروناچل پردیش، آسام اور میگھالیہ، ناگالینڈ، منی پور، میزورم اور تری پورہ، گجرات کا خطہ، مدھیہ مہاراشٹر، کونکن، گوا، ساحلی آندھرا پردیش اور یانم، تلنگانہ، تمل ناڈو، پڈوچیری اور کرائیکل اور کیرالا اور ماہے میں زبردست بارش کا قوی امکان ہے۔
- ہماچل پردیش اور اتراکھنڈ کے کچھ علاقوں میں طوفان کے ساتھ بجلی کے کڑکنے اور تیز آندھی ؛ پنجاب اور ہریانہ، چنڈی گڑھ اور دہلی کے کچھ علاقوں میں بجلی کڑکنے اور تیز آندھی ؛ جموں و کشمیر، لداخ، گلگت۔ بالٹستان اور مظفرآباد، مغربی اترپردیش اور انڈمان اور نکوبار جزائر کے کچھ علاقوں میں بجلی کڑکنے اور تیز ہوا کے جھونکوں کا قوی امکان ہے۔ اس کے علاوہ مشرقی اترپردیش، مشرقی راجستھان، مدھیہ پردیش، ودھربا، چھتیس گڑھ، بہار، جھارکھنڈ، مغربی بنگال اور سکم، اڈیشہ، اروناچل پردیش، آسام اور میگھالیہ، ناگالینڈ، منی پور، میزورم اور تری پورہ، ساحلی آندھرا پردیش اور یانم، تلنگانہ، ریالاسیما، کیرالا اور ماہے اور تمل ناڈو، پڈوچیری اور کرائیکل کے علاقوں میں بجلی کڑنے کے قوی امکانات ہیں۔مغربی راجستھان کے چند علاقوں میں طوفان/ تیز ہواؤں کے ساتھ دھول بھری آندھی آنے کے قوی امکانات ہیں۔
- جنوب مغرب، مغربی وسطی اور شمال مشرقی بحیرہ عرب اور گجرات کے ساحل کے پاس اور اس سے دور ، اور مغربی وسطی خلیج بنگال اور آندھرا پردیش ساحل کے پاس اور اس سے دور تیز ہوائیں  چلنے کا قوی امکان ہے۔ ماہی گیروں کو ان علاقوں سے دور رہنے کا مشورہ دیا جاتا ہے۔

مقام پر مبنی مخصوص پیش گوئی اور انتباہ کے لیے ایپ موسم ایپ ڈاؤن لوڈ کریں، ضلع وار موسم کی پیش گوئی اور وارننگ کے لیے میگھدوت ایپ، اور بجلی کی وارننگ جاننے کے لیے دامنی ایپ ڈاؤن لوڈ کیجیے اور ریاستی موسمیاتی دفتر/علاقائی موسمیاتی دفتر کی ویب سائٹ پر جائیں۔
صدر جمہوریہ کا سکریٹریٹ
صدر جمہوریہ ہند نے چندریان 3 کے وکرم لینڈر کی چاند پر کامیاب لینڈنگ پر اسرو کو مبارک باد دی
وکرم لینڈر کے چاند پر اترنے کا براہ راست ٹیلی کاسٹ دیکھنے کے بعد، صدر جمہوریہ ہند محترمہ دروپدی مرمو نے اسرو اور چندریان 3 مشن سے وابستہ سبھی افراد کو مبارک باد کا پیغام بھیجا۔
اپنے پیغام میں صدر جمہوریہ نے کہا ہے کہ ”ایسے دن ہوتے ہیں جب تاریخ بنتی ہے۔ آج، چندریان-3 مشن کی چاند پر کامیاب لینڈنگ کے ساتھ، ہمارے سائنس دانوں نے نہ صرف تاریخ رقم کی ہے، بلکہ جغرافیہ کے تصور کو بھی نئی شکل دی ہے۔ یہ واقعی ایک اہم موقع ہے، اس قسم کا واقعہ جو زندگی میں ایک بار ہوتا ہے، جس سے تمام ہندوستانیوں کو فخر ہوتا ہے۔ میں اسرو اور اس مشن میں شامل ہر فرد کو مبارک باد دیتی ہوں، اور ان کے لیے مزید کامیابیوں کی خواہش کرتی ہوں۔
مجھے یقین ہے کہ چندریان کی کامیابی پوری انسانیت کے لیے بھی ایک بڑی کامیابی ہے۔ اس سے پتہ چلتا ہے کہ کس طرح ہندوستان نے انسانیت کی خدمت میں جدید سائنس کے ساتھ ساتھ اپنے روایتی علم کی بنیاد کو بھی استعمال کیا ہے۔“
نائب صدر جمہوریہ ہند کا سکریٹریٹ
نائب صدر جمہوریہ ہند نے اداروں سے کہا ہے کہ وہ ملازمین میں اختراع کا شوق جگائیں اور پروان چڑھائیں
آج کی تیز رفتار زندگی اور انداز حیات از حد دباؤ اور تناؤ کی باعث ہے ، جو عوام کی صحت اور ذاتی زندگی کو متاثر کر رہی ہے : نائب صدر جمہوریہ ہند
نئی دہلی، 29 اگست /نائب صدر جمہوریۂ ہند جناب ایم وینکیا نائیڈو نے اِس بات پر زور دیا ہے کہ ہر ادارے میں جدت طرازی اور اختراع کی ثقافت کو فروغ دیا جائے تاکہ ملازمین کی انفرادی اور اجتماعی مضمراتی قوتوں کو بروئے کار لایا جا سکے ۔
آج حیدر آباد میں کوالٹی سرکل فورم آف انڈیا کے 33ویں کنونشن کا افتتاح کرتے ہوئے انہوں نے کہا کہ سرکردہ انتظامیہ یا افسران کی ذمہ داری بنتی ہے کہ وہ ملازمین میں ٹیم اسپرٹ یا جذبہ باہم پیدا کریں ، نئے خیالات اور نئے نظریات کی حوصلہ افزائی کریں اور ملازمین کی حوصلہ افزائی اس انداز سے کریں کہ وہ اپنے نظریات اور اپنی آراء بلا کسی دباؤ یا خوف کے کھل کر پیش کر سکیں ۔ انہوں نے کہا کہ اداروں کو ایک ایسا ماحول پیدا کرنا چاہیئے ، جہاں ہر شخص کی داخلی صلاحیتں اور مضمرات ابھر کر سامنے آسکیں اور وہ ہر حال میں جوں کی توں صورت حال کو برداشت نہ کرے ۔
اس امر کی جانب اشارہ کرتے ہوئے کہ لوگوں کی زندگی میں نیز ان کے کام کاج کے مابین توازن قائم کرنے کی سخت اور فوری ضرورت ہے ۔ نائب صدر جمہوریہ ہند نے تشویش ظاہر کرتے ہوئے کہا کہ آج کا تیز رفتار انداز حیات از حد تناؤ پیدا کرتا ہے اور افراد کی ذاتی زندگی پر بر عکس طور پر اثر انداز ہو رہا ہے ۔
جناب نائیڈو نے کہا کہ ملازمین کے لئے صحت مند انداز حیات اداروں کی کلیدی توجہ ہونی چاہیئے ۔ انہیں صرف اپنے منافع پر ہی نظر نہیں رکھنی چاہیئے ۔ کوئی بھی شخص لا پرواہی یا عدم نظم و ضبط برداشت نہیں کر سکتا اور نہ ہی کام کاج کے مقام پر غیر ذمہ دارانہ برتاؤ برداشت کرسکتا ہے تاہم اس کے ساتھ ہی ساتھ ادارے کی ذمہ داری بنتی ہے کہ ایسا ساز گار ماحول بنایا جائے ، جو ملازمین کی ذاتی زندگی کو برعکس طور پر متاثر نہ کرے ۔
اس امر کی جانب اشارہ کرتے ہوئے کہ صحت مند انداز حیات اچھی اور معقول خوراک اور کھانا کھانے کی عادتیں پُر مسرت زندگی کے لئے لازمی تقاضے ہیں ، نائب صدر جمہوریہ ہند نے عوام کو مشورہ دیا کہ وہ اپنے کنبے کے ساتھ وافر وقت گزاریں ۔ انہوں نے آج کی زندگی میں یوگ اور مراقبے کی اہمیت کی جانب اشارہ کرتے ہوئے اسے زندگی کا ایک لازمی حصہ بنانے پر زور دیا ۔ انہوں نے کہا کہ چست درست رہ کر ہی زندگی میں اچھے ڈھنگ سے اور بہتر انداز میں کام کیا جا سکتا ہے اور بہتر زندگی گزاری جا سکتی ہے ۔
جناب نائیڈو نے خیال ظاہر کیا کہ سماجی خدمات کی سرگرمیوں میں نو جوان اور فعال افرادی قوت کو بروئے کار لایا جانا چاہیئے ۔ ہم میں سے ہر شخص کو احساس ہونا چاہیئے کہ ملک اس وقت تک ترقی نہیں کر سکتا ، جب تک کہ معاشرے کا ہر طبقہ بھارت کی نمو کی داستان میں شراکت دار نہ بن جائے ۔
نائب صدر جمہوریہ ہند نے مختلف مصنوعات تیار کرنے والوں کو اس امر کو یقینی بنانے کی تلقین کی کہ انہیں سختی سے کوالٹی کنٹرول اور کوالٹی کو یقینی بنانے نیز کوالٹی انتظام کے طریقہ ہائے کار اپنانے چاہئیں تاکہ اعلیٰ ترین کوالٹی کی مصنوعات تیار ہو سکیں ۔ کوئی بھی چیز مسابقت اس وقت تک نہیں جھیل سکتی ، جب تک کہ اس میں کوالٹی نہ ہو ۔
جناب نائیڈو نے کہا کہ کوالٹی کو انداز حیات بنانے کے لئے کوالٹی کنٹرول کے شعبے میں کورس چلائے جانے چاہئیں اور اس سے متعلق دیگر پہلوؤں کو اسکولوں اور کالجوں میں متعارف کرایا جانا چاہیئے ۔ انہوں نے کہا کہ وہ انسانی وسائل کی ترقی و فروغ کی وزارت کو اپنی یہ تجویز ارسال کریں گے ۔
۔ ۔ ۔ ۔

U. No. 3944
(Visitor Counter : 34
صحت اور خاندانی بہبود کی وزارت
کووڈ-19 اپ ڈیٹ
ملک گیر ٹیکہ کاری مہم کے تحت اب تک 220 کروڑ66 لاکھ  ٹیکے لگائے جاچکے ہیں۔
پچھلے 24 گھنٹے میں 1,963 ٹیکے لگائے گئے
سردست ملک بھرمیں 31,194مریض زیر علاج ہیں
زیر علاج مریضوں کی شرح فی الحال0.07 فیصد ہے
شفایابی کی شرح فی الحال 98.74 فیصد ہے
گذشتہ 24 گھنٹوں میں 3,253 مریض رو بہ صحت ہوئے ہیں، اس طرح شفایاب ہونے والے مریضوں کی کل تعداد بڑھ کر 4,41,89,111
ہوگئی ہے
گزشتہ 24 گھنٹے میں 6,155 نئے معاملے سامنے آئے ہیں
متاثرہ مریضوں کی یومیہ شرح ہے
اسی طرح متاثرہ مریضوں کی ہفتہ واری شرح  ہے
مجموعی طور پر اب تک 92.26 کروڑ ٹیسٹ کئے جاچکے ہیں؛ گذشتہ 24 گھنٹوں میں 1,09,378 ٹیسٹ کئے گئے
وزیراعظم کا دفتر
15 ویں جی 20 لیڈران کی چوٹی کانفرنس
- وزیراعظم جناب نریندر مودی نے 22-21 نومبر کو2020 کو سعودی عرب کی طرف سے ورچوئل طریقے سے منعقد 15 ویں جی 20 چوٹی کانفرنس میں شرکت کی۔ جی20 چوٹی کانفرنس کے دوسرے دن کاایجنڈا ایک شمولیتی، مستحکم اور بہتر مستقبل بنانے اور کرۂ ارض کو محفوظ رکھنے کو لے کر ایک سائیڈ ایوینٹ پر مرکوز تھا۔
- وزیراعظم نے اپنی تقریر میں اس بات پر زور دیا کہ کووڈ کےبعد کی دنیا میں شمولیتی، مضبوط اور مستحکم بازیافت کے لئے موثر عالمی نظام حکومت کی ضرورت ہے اور کثیر جہتی اداروں کا کردار، گورنینس اور طریقہ عمل وقت کی ضرورت ہے۔
- وزیراعظم نے آگے مستحکم ترقیاتی اہداف کے لئے ایجنڈا 2030 کی اہمیت کو نمایاں کیا جس کا مقصد‘ کسی کو بھی پیچھے نہیں چھوڑنا’ ہے۔ انہوں نے کہا کہ بھارت آگے بڑھنے کے لئے‘ ریفارم- پرفارم- ٹرانسفارم’ کے اسی حصول کی پیروی اور شمولیتی ترقی کی کوشش کررہا ہے جو اشتراکی ہو۔
- کووڈ-19 وبائی مرض کے مد نظر بدلتے حالات کے ساتھ، انہوں نے کہا کہ ہندوستان نے ایک‘ آتم نربھر بھارت’ پہل کو اپنایا ہے۔ اپنی استعداد اورانحصار کی بنیاد پر اس نقطہ نظر کو اپناتے ہوئے بھارت عالمی اقتصادیات اور عالمی سپلائی کے سلسلے کا ایک اہم اور قابل اعتبار ستون بن جائے گا۔ عالمی سطح پر بھارت نے بین الاقوامی شمسی اتحاد اور قدرتی آفات کے لیے مزاحم بنیادی ڈھانچہ پر عالمی اتحاد جیسے اداروں کے قیام کی بھی پہل کی ہے۔
- ‘سیارہ کو محفوظ رکھنے پر’ منعقد ایک سائڈ ایونٹ میں ریکارڈ کیے گئے اپنے پیغام میں وزیر اعظم نے ماحولیاتی تبدیلی سے متحد ہوکر، بڑے پیمانے پر اور جامع طریقے سے لڑنے کی ضرورت پر بات کی۔ انہوں نے کہا کہ بھارت نہ صرف پیرس معاہدوں کے اہداف کو پورا کر رہا ہے بلکہ اس سے زیادہ کرے گا۔ انہوں نے زور دیکر کہا کہ ہندوستان ماحولیات کے ساتھ تال میل بناکر رہنے کے اپنی روایتی نظریہ سے متاثر ہے اور کم کاربن اور آب وہوا کے حساب سے لچیلے ترقی کے نظریہ کو اپنایاہے۔ انہوں نے کہا کہ انسانیت کی خوشحالی کے لئے ہر ایک آدمی کو خوشحال ہوناچاہئے اور ہمیں محنت کشوں کو صرف پیداوار کے ایک عنصر کے طور پر نہیں دیکھناچاہئے۔اس کے بجائے ہمیں ہر محنت کش کے انسانی وقار پر دھیان دیناچاہئے۔ انہوں نے کہا کہ اس قسم کا نظریہ ہمارے سیارے کی حفاظت کے لئے سب سے اچھی گارنٹی ہوگا۔
- وزیراعظم نے ریاض چوٹی کانفرنس کی کامیاب میزبانی کے لئے سعودی عرب کو مبارکباد دی اور 2021 میں جی 20 کی صدارت سنبھالنے کو لے کر اٹلی کااستقبال کیا۔ یہ فیصلہ لیا گیا ہے کہ جی 20 کی صدارت 2020 میں انڈونیشیا،2023 میں بھارت اور 2024 میں بزاریل کے پاس ہوگی۔
- چوٹی کانفرنس کے آخر میں جی 20 لیڈران کا ایک اعلانیہ جاری کیاگیا جس میں ایک مجموعی عالمی کارروائی ، اتحاد اور کثیر جہتی تعاون کی اپیل کی گئی جس سے موجودہ چنوتیوں کو دور کرکے اور لوگوں کو مضبوط بناکر، سیارے کا تحفظ، نئے امکانات کو بروئے کار لا کر سبھی کے لئے 21 ویں صدی کے مواقع کو حاصل کیا جاسکے۔